On neix el projecte? - Directori en linea empreses Economia Social\nCom funciona aquest directori?\nOferta per sector d’activitat\nAquest directori està impulsat per Barcelona Activa i l'Ajuntament de Barcelona per promoure l'aplicació de la clàusula 3.1. de la Guia de Contractació Pública Social, que afavoreix la subcontractació d'empreses i entitats d'Economia Social i Solidària en l'execució dels contractes públics. Us expliquem què podeu trobar en aquest directori i com pot ajudar-vos a l'aplicació d'aquesta clàusula i al compliment de la reserva social.\nOn neix el projecte?\nAquest directori neix de la necessitat d’obtenir un catàleg dinàmic de l'oferta existent d’empreses i entitats d’economia social, i facilitar així l’accés a l'oferta de béns i serveis d’economia social tant a unitats licitadores com a empreses adjudicatàries de contractes municipals.\nEn la contractació pública municipal, el plec de condicions pot establir com a condició d’execució contractual la subcontractació de part o de parts específiques de l’objecte contractual, que s’han de concretar en el plec, amb empreses d’economia social. Això ve motivat per la cerca d’una millor eficiència social de la inversió pública. Per a la seva implementació, cal considerar les característiques de l’objecte del contracte i la possibilitat d’incorporar empreses especialitzades que aportin eficiència tècnica, innovació i valor social. Aquesta possibilitat es reflecteix en la Clàusula 3.1, de subcontractació d’empreses d’economia social i és una aposta estratègica per a l’impuls de l’economia social a la ciutat de Barcelona. Per altra banda, de manera anual l’Ajuntament de Barcelona estableix una quantia de les seves contractacions reservada a CETIS (Centres Especials de Treball d’iniciativa Social) i Empreses d’Inserció. Aquest directori, vol ser també una eina que faciliti a les unitats promotores de licitacions l’aplicació i l’assoliment dels objectius de reserva social. Encara que el seu punt de partida estigui molt vinculat a la contractació pública, aquest directori en línia pretén, també, ser una eina al servei de la ciutadania i empreses en general per conèixer l’àmbit de l’economia social i els béns i serveis que pot oferir.\nLa Clàusula de Subcontractació amb Empreses d’Economia Social del Decret de contractació sostenible, està referenciada a la Llei estatal 5/2011, de 29 de març, d’economia social, que defineix aquests principis de l’economia social (article 4): primacia de les persones i de la finalitat social sobre el capital; aplicació dels resultats obtinguts a la finalitat social de l’entitat; promoció de la solidaritat interna i amb la societat que afavoreixi el compromís amb el desenvolupament local, la igualtat d’oportunitats entre homes i dones, la cohesió social, la inserció de persones amb risc d’exclusió social, la generació d’ocupació estable i de qualitat, la conciliació de la vida personal, familiar i laboral i la sostenibilitat.\nL’article 5 descriu els tipus d’entitats que poden integrar aquest model d’empresa:\nFormen part de l’economia social les cooperatives, les mutualitats, les fundacions i les associacions que duguin a terme activitat econòmica, les societats laborals, les empreses d’inserció, els centres especials d’ocupació, les confraries de pescadors, les societats agràries de transformació i les entitats singulars creades per normes específiques que es regeixin pels principis establerts en l’article anterior.\nAixí mateix, podran formar part de l’economia social aquelles entitats que realitzin activitat econòmica i empresarial, les regles de funcionament de les quals responguin als principis enumerats en l’article anterior, i que siguin incloses al catàleg d’entitats establert en l’article 6 d’aquesta Llei.\nEn tot cas, les entitats de l’Economia Social es regularan per les seves normes substantives específiques.\nEls diferents tipus d’entitats esmentades es defineixen de la següent manera:\nLes Cooperatives són empreses basades en principis democràtics i en la qual els socis i les sòcies participen de la propietat, la gestió i els resultats, en funció de l’activitat realitzada.\nLes Mutualitats de previsió social són entitats sense ànim de lucre que desenvolupen activitat asseguradora.\nLes Fundacions són entitats sense ànim de lucre constituïdes mitjançant l’afectació d’uns béns o d’uns drets de contingut econòmic i la destinació dels seus rendiments o dels recursos obtinguts per altres mitjans al compliment de finalitats d’interès general. Poden constituir-les les persones físiques i les persones jurídiques públiques o privades.\nLes Associacions són persones jurídiques privades constituïdes per tres o més persones que s’uneixen de manera voluntària, lliure i solidària per aconseguir, sense afany de lucre, una finalitat comuna d’interès general o particular i es comprometen a posar en comú llurs coneixements, activitats o recursos econòmics amb caràcter temporal o indefinit.\nLes Societats Laborals són societats de caràcter mercantil on la majoria del capital social (més del 50%) ha de ser propietat dels treballadors/res amb una relació laboral de caràcter indefinit. Existeixen 2 classes de societats laborals: les societats anònimes laborals (SAL) i les societats limitades laborals (SLL) o també nomenades com societats laborals de responsabilitat limitada (SRLL).\nLes Empreses d’Inserció (EI) són empreses que porten a terme qualsevol activitat econòmica de producció de béns o de prestació de serveis. La seva finalitat primordial és la integració sociolaboral de persones en situació o greu risc d’exclusió social i que d’entre altres requisits han de mantenir, en còmput anual, entre un 30% i un 70% de persones treballadores en procés d’inserció respecte al total de la plantilla i aplicar almenys el 80% dels resultats o els excedents disponibles obtinguts en cada exercici econòmic a la millora o l’ampliació de les estructures productives i d’inserció.\nEls Centres Especial de Treball (CET) són empreses que asseguren un treball remunerat a les persones amb discapacitat i garanteixen la seva integració laboral. La seva finalitat és assegurar un lloc de treball remunerat i la prestació dels serveis d’ajustament personal i social que requereix el personal amb discapacitat. Els CET també són un mitjà d’integració de persones amb discapacitat en el règim de treball ordinari i la seva plantilla ha de comptar amb un mínim del 70% de persones treballadores amb un grau de discapacitat igual o superior a un 33%.\nLes Confraries de Pescadors són corporacions de dret públic sectorials, sense ànim de lucre, representativa d’interessos econòmics d’armadors de bucs de pesca i treballadors del sector extractiu, que actuen com a òrgans de consulta i col·laboració de les administracions competents en matèria de pesca marítima i d’ordenació del sector pesquer, la gestió de la qual es desenvolupa amb el fi de satisfer les necessitats i interessos dels seus socis, amb el compromís de contribuir al desenvolupament local, la cohesió social i la sostenibilitat.\nPer altra banda, la llei 9/2017, de 8 d’octubre, de Contractes del Sector Públic (LCSP), preveu la possibilitat que les licitacions i contractacions es reservin a la participació exclusiva de determinades entitats socials sense afany de lucre que podran competir entre si en el context del procediment d’adjudicació corresponent però sense que pugui concórrer cap altre tipus d’empresa. La contractació “reservada” constitueix una excepció al principi de lliure concurrència i és una concreció del concepte de “compra pública estratègica” entesa com a la capacitat de la contractació per impulsar polítiques públiques.\nLa LCSP preveu dos tipus de contractació reservada que tenen entre si elements diferencials:\nReserva aplicable a la licitació de qualsevol objecte contractual i a favor exclusivament de Centres Especials de Treball d’Iniciativa Social i d’Empreses d’Inserció social. Es regula a la disposició addicional (a partir d’ara, DA) 4ª LCSP.\nReserva exclusivament aplicable a la contractació de serveis a les persones (serveis socials, culturals i esportius) i a favor, de forma més àmplia que en el supòsit anterior, d’entitats socials sense ànim de lucre.\n(segons llei 5/2011 d’Economia Social)\n© 2021 Directori en linea empreses Economia Social\n© Barcelona Activa, 2021


LA POLICIA INVESTIGA LA COMPTABILITAT SOSPITOSA DEL TANATORI DE TARRAGONA - Diari La República Checa : Diari La República Checa\nLA POLICIA INVESTIGA LA COMPTABILITAT SOSPITOSA DEL TANATORI DE TARRAGONA\nLa comptabilitat del Tanatori de Tarragona, els embalsamaments i la conservació dels difunts estan en el punt de mira dels Mossos d’Esquadra. Els investigadors estan repassant la documentació que van recavar durant el registre que van fer a les dependències del tanatori municipal i algunes gravacions enregistrades per treballadors. Ja han interrogat el forense i alguns empleats, els quals sostenen l’existència d’irregularitats durant molts anys. Hi ha extreballadors que Col·laboraran amb la investigació, revelant episodis i fets que poden comprometre i molt l’actual gerència\nL’absència de mecanismes de control i la ‘carta blanca’ que s’havia atorgat a la gerència de l’Emserfumt podria, segons fonts properes a la investigació, desencadenat en una situació anòmala i ocasionat una cadena de tripijocs, motivats per un possible tràfic d’influències i autoritarisme.\nSegons ha pogut saber el nostre digital, el mutisme que existia al començament per part dels treballadors ha desaparegut i són molts els que volen explicar a la policia les “extravagàncies” i els abusos protagonitzats pel gerent, durant “massa anys”.\nAlguns empleats es queixen del tracte – “vexatori” – rebut per part del màxim responsable del tanatori, sense que ningú, sobretot la classe política, mogués un dit per defensar-los. “A l’ajuntament tots sabien com treballava i com ens tractava el Sr. Puig, però ningú no va fer res per frenar-lo”.\nSegons sembla, “tots li tenien por”, perquè ell mateix deia que “tots li devien favors. Ningú va voler fer res perquè el tanatori sempre ha donat beneficis”. Però a banda de les relacions o queixes laborals, la policia està centrada en indagar si en la conducta del gerent, del forense i del comptable hi ha prou indicis per a acabar imputant-los. Ara mateix, s’intenta comprovar les sospites sobre una presumpta falsificació documental i enriquiment il·lícit.\nEls Mossos també intenten esbrinar quina relació té el gerent del tanatori de Tarragona amb altres empreses del sector i si se n’ha aprofitat personal o familiarment d’aquesta situació.\nUn dels detalls que està suscitant l’atenció dels investigadors està relacionat amb el fet que el metge forense cobrava per embalsamaments i conservacions que eren realitzades pel personal del tanatori, les quals no tenien ni habilitació ni autorització legal per fer-les. Tot i així, segons la versió d’alguns treballadors, el metge, que era coneixedor d’aquesta pràctica il·legal, deixava fulls en blanc signats perquè els serveis administratius l’omplissin amb les dades del finat. D’aquesta manera ningú sospitaria que l’embalsamament l’havia fet un treballador gens preparat o qualificat.\nTambé s’està investigant el fet que s’extreien els marcapassos de tots els difunts – amb o sense consentiment familiar – només per interès econòmic. S’analitza també les denúncies sobre la gratuïtat dels serveis fúnebres per a algunes de les amistats o compromisos personals de la gerència.\nAviat, els mossos podrien citar a declarar altres persones coneixedores del cas que es preveu faci còrrer molta tinta…\nLA POLICIA INVESTIGA POSSIBLES IL·LEGALITATS EN ELS EMBALSAMAMENTS AL TANATORI DE TGN ELS MOSSOS BUSQUEN, DURANT 7 HORES, “DOCUMENTACIÓ COMPROMESA” AL TANATORI DE TARRAGONA IMPUTATS TOTS ELS TREBALLADORS DEL TANATORI DE TGN “HI HA MOLT PER A INVESTIGAR EN EL TANATORI DE TARRAGONA”, REVELA UN TREBALLADOR AMENAÇAT


SB Hotels cuida del medi ambient amb el programa #WeLoveGreen - RSC Gremi d'Hotels de BarcelonaRSC Gremi d'Hotels de Barcelona\nConscients de les problemàtiques ambientals actuals, la cadena hotelera SB Hotels ha desenvolupat el #WeLoveGreen amb el qual té l’objectiu d’afavorir el consum responsable i el desenvolupament sostenible del negoci.\nAquest projecte presenta diferents vies d’actuació:\n– Hotels energèticament eficients\nL’energia elèctrica consumida en SB Hotels es fabrica en centrals de producció que no emeten CO₂, ni residus nuclears. A més, tots els hotels de nova construcció compten amb Qualificació Energètica A.\n– Certificats ISO 9001 i 14001\nPer tal de poder oferir la millor qualitat també tenen en compte el medi ambient i treballen sota els els estàndards de les normes internacionals de gestió, fet que els ha propiciat a obtenir la certificació ISO 9001:2015 de Gestió de la Qualitat i la certificació ISO 14001:2015 de Gestió Ambiental.\n– Aparcament per a vehicles elèctrics\nTots els hotels de 4* i 4* Sup. compten amb places d’aparcament amb punts de càrrega universal per als vehicles elèctrics.\n– Productes de temporada i proximitat (Km. 0)\nEl producte de proximitat és el protagonista dels espais de restauració dels establiments. Treballen amb productors locals que aconsegueixen reduir sensiblement l’impacte ambiental derivat del transport, de l’emmagatzematge dels seus articles i de l’ús excessiu d’embalatges d’un sol ús.\n– Bicicletes per als clients\nPer tal de fomentar una visita saludable per la ciutat, els hotels de Barcelona i Tortosa presenten una flota de bicicletes urbanes i e-bikes d’Orbea®. Els hotels on es poden trobar són Hotel SB Diagonal Zero, Hotel SB Glow, Hotel SB Icària, Hotel SB Corona Tortosa, Hotel SB Plaza Europa.\n– Eliminació dels amenities unidosis\nEls establiments de la cadena de 3* i 4* han reemplaçat els amenities de gel ixampú per dispensadors de paret de gran capacitat que els ha permès reduir notablement el volum de residus de plàstic generats i aprofitar al màxim el contingut.\nDescobreix més sobre SB Hotels al seu web: www.sbhotels.es


Saps què és i per què serveix un pacte de polivalència funcional?\nD’acord amb l’Estatut dels treballadors, si un treballador realitza tasques en dos grups professionals, es pot establir un pacte de polivalència funcional i és vàlid que l'empresa li pagui el salari del grup en el qual treballa més temps.\nTot i que el més habitual és que quan una empresa contracta a un treballador, li assigni funcions d’un únic grup professional o categoria, és perfectament vàlid pactar amb ell que realitzi funcions corresponents a més d'un grup.\nEn aquest cas, i d’acord amb el que estableix l’article 22.4 de l’ET, el salari a pagar és el que correspon al grup professional les funcions del qual s'exerceixin durant major part del temps, encara que el salari d'aquest grup sigui inferior (excepte si el conveni inclou una altra regulació).\nEl treballador quedarà enquadrat en el grup professional al qual destini una major part de la seva jornada. Les condicions aplicables a aquest grup professional seran les que regiran la relació laboral. Per exemple: el salari, la durada del període de prova o els preavisos per cessament.\nPer tant, tot i que moltes vegades es fa així, l'empresa no haurà de retribuir al treballador segons el salari del grup més qualificat, ni tampoc haurà de prorratejar els diferents nivells salarials segons el temps destinat a cada grup. Si la distribució del temps de treball entre dos grups és del 50%, sí que s'hauria de prorratejar el salari ja que cap de les dues funcions serà predominant. Per tant, el recomanable per a l'empresa és atribuir una major part de jornada al grup amb menor retribució, i sempre per escrit.\nÉs important doncs redactar una clàusula ja sigui en el contracte o en el pacte en el que s’estableixi la polivalència, on es digui expressament que l'empleat quedarà inclòs en el grup en el qual treballarà durant més temps.\nS’haurà de concretar la distribució del temps de treball que es realitzarà per a cada grup.\nSegons ha establert el Tribunal Superior de Justícia de Catalunya en sentències, el treballador no podrà oposar-se a desenvolupar tasques corresponents als diferents grups professionals indicats en el pacte, i tampoc podrà reclamar les diferències salarials per l'execució de tasques d'un grup professional superior.\nEn cas de necessitar més informació, o si us plantegeu un acord en aquests termes, no dubteu en contactar amb nosaltres.


Cadires a La Rambla amb Elisava i Gò Acció Cultural – Les Rambles\nEina de treball del projecte cooperatiu per a la millora de la Rambla de Barcelona · #RepensemLesRambles\nTreball cooperatiu Les Rambles\nCom puc cooperar?\nObjectius per un rescat\nEl procés en obert\nEixos i eines de treball\nQue són els GCC?\nGCC Cultura I Equipaments\nGCC Comunitat I Espai Públic\nGCC Economia i Treball\nCadires a La Rambla amb Elisava i Gò Acció Cultural\nPosted on 5 de març de 2018 20 de març de 2018 Authorjoan\n05Ocupar Les Rambles amb 150 cadires de fusta de disseny per oferir als veïns i vianants un espai de diàleg. Es tracta de l’acció d’Elisava i Gò Acció Cultural de barri que tindrà lloc el divendres 9 de març d’11 a 13 h a la Rambla Santa Mònica i a la què ens hem sumat l’equip kmZERO.\nLa idea és ocupar la Rambla amb les cadires de fusta dissenyades pels alumnes de l’Escola Universitària de Disseny i Enginyeria de Barcelona. Aquesta acció, “Cadires a La Rambla” es fa des de fa 27 anys, però enguany s’emmarca dins el projecte cooperatiu de transformació i remodelació de Les Rambles, reconvertint-se en l’acció “Converses a Les Rambles”.\nLes cadires es col·locaran en diverses disposicions per tal de provocar diferents usos de l’espai públic. Hi haurà llargues fileres per contemplar la vida a Les Rambles, com les que històricament hi havia a Rambla Canaletes, així com agrupacions que permeten converses en grups més reduïts de persones. El que es pretén, a banda de mostrar el disseny de les cadires, és promoure el diàleg i intercanvi d’experiències sobre aspectes relacionats amb les Rambles entre veïns, vianants i tothom qui hi ramblegi en aquell moment.\nA més del diàleg in situ, es facilitaran uns quaderns amb preguntes sobre la utilització de l’espai públic i la convivència entre el turisme i la ciutadania. Aquests quaderns també contindran imatges històriques de Les Rambles i es faran servir com iniciadors de converses i fomentadors de l’apropament de totes les persones que comparteixin el sentiment “Comunitat Rambla“.\nA aquests quaderns s’hi podran deixar escrits qualsevol tipus de reflexió, testimoni i aportació que es vulgui fer arribar al projecte cooperatiu Les Rambles. Posteriorment, es recolliran totes les aportacions i formaran part d’un Speaker’s Corner que s’organitzarà més endavant, també a les Rambles, i que servirà per continuar amb el debat dels temes que preocupen a la ciutadania.\nCategoriesGeneral, LesRamblesComunitat, LesRamblesCultura, LesRamblesMoviment, LesRamblesTreballTagsacció, convocatoria\n← Previous Previous post: Més de 200 veïns i veïnes redescobreixen altres racons de Les Rambles de la mà d’Aguicat\nNext → Next post: Crònica Taller Obert Virreina: primer mapa cooperatiu per transformar Les Rambles\nLes Rambles Projecte Cooperatiu\nAquest és un procés que se centra en la cooperació entre ciutadania, entitats, administració i un equip tècnic, kmZERO, per definir criteris de diagnosi i proposta que guiïn el disseny, la gestió i la planificació de la millora i adequació de Les Rambles. #RepensemLesRambles\nManifestació LGTBI: per fi pel centre de les Rambles 5 de juliol de 2018\nActualització cens d’habitatge a les rambles: pocs veïns i molta activitat irregular 2 de juliol de 2018\nEns sumem a la manifestació LGTBI 27 de juny de 2018\nSpeakers’ Corner – dissabte 16 de juny 12 de juny de 2018\nEls Grups Cooperatius Ciutadans validen les actuacions per a rescatar Les Rambles 30 de maig de 2018\nacció (11) audio (1) Canaletes (3) convocatoria (8) crònica (8) jornada (3) Miró (2) premsa (1) presentació (4) Principal (2) seminari (7) taller obert (4) Virreina (4)\nEspai Cooperatiu Ciutadà LES RAMBLES\nLa Rambla, 99 – Sala 2 i 3\nCopyright © 2021 Les Rambles. All Rights Reserved.


L'Ajuntament licita la remodelació de l'avinguda Primer de Maig i adjudica la reforma de la Muntanyeta - Ajuntament de Betxí\n22/05/2021 admin Avinguda, IDAE, Sant Antoni\n-En els pròxims mesos es posaran en marxa els dos projectes\nL’Ajuntament de Betxí ha tret a licitació les obres de remodelació de l’Avinguda del Primer de Maig, una de les principals inversions que ha plantejat el consistori per a aquest 2021. Els treballs compten amb un pressupost de 480.000 euros i s’ha sol·licitat una subvenció europea a l’Institut per a la Diversificació i l’Estalvi Energètic (IDAE) per a cobrir el 50% del cost.\nL’alcalde, Alfred Remolar, ha destacat que “es tracta d’una inversió molt important i necessària, pensada a millorar la principal via de la localitat i per tant afavorirà la mobilitat urbana de tota la població”. Per a que els habitants estiguen informats sobre aquesta reforma, l’ajuntament ha repartit els plans de la remodelació entre els veïns.\nD’altra banda, la Junta de de Govern va adjudicar, el passat dijous, de la reforma del cim de la Muntanyeta de Sant Antoni per un import 340.000 euros. Aquest projecte, que també ha estat inclós en les sol·licituds de subvenció de l’IDAE, consisteix principalment en l’anivellament de l’esplanada exterior de l’ermita, fent així l’entorn completament accessible.\nAmb aquesta remodelació, serà possible acollir esdeveniments de diferent índole en un entorn emblemàtic del municipi. D’aquesta manera, es preveu que una vegada finalitzats els treballs es puguen realitzar actes culturals, musicals i festius en la Muntanyeta, que és un símbol per a la població.\n← Betxí amplia el servei de pediatria i donarà cobertura tota la setmana\nLes carreres de muntanya tornen a Betxí després d’un any d’aturada per la pandèmia →


Es desclou la tenebra...: 20110517\nHerència, existència, providència... (Melorepte145)\nHeretaràs la fam del rellotge, el tràfec\nDe descobrir que tot té un temps limitat\nCom la brevetat i la lleugeresa de l'embat\nDe vent enmig del xàfec.\nI hauràs de decidir si gaudeixes i vius\nO si s'escolen els minuts, gasius i esquius,\nCom si res pel desguàs de l'existència.\nHeretaràs el ritme de les busques i l'esfera,\nEt lligaràs a les cadenes\nDel retard i de la pressa, no tindràs espera\nPer saber què et depara el futur.\nTens tant de temps que tems la providència?\nO només és l'oxigen que, de bòlit, alenes\nI que crema i enderroca el teu cos com un mur?


Notícies – POETRY SPAM\nEntrevista a Joan Deusa, TeleSafor\nPublicat el 20 Juny, 2020 20 Juny, 2020 by POETRY SPAM in Notícies\n“Cants de traspàs”, Catorze Cultura\n“La revista Poetry Spam estrenarà el seu segon volum el 23 de juny”, Nosaltres la veu\nVideoclip promocional del VOLUM2\nPublicat el 26 Mai, 2020 20 Juny, 2020 by POETRY SPAM in Notícies, Volum 2\nBASES VOLUM2 ELECTROVERS\nPublicat el 28 Novembre, 2019 20 Juny, 2020 by POETRY SPAM in Notícies\nBASES – POETRY SPAM – VOLUM2 JPGBaixa\nBASES POETRY SPAM VOLUM 2\nEl VOLUM 2 dePoetry Spam, revista antipoètica de treballadorXs precariXs i desocupaXs tindrà format exclusivament auditiu. //Els poemes tindran una base musical techno o d’altre estil dins la música electrònica. // El número es publicarà en la plataforma d’Spotify amb el format d’un disc d’electrovers. (“Aus Migratòries”-exemple de poema electrovers) // En aquesta convocatòria fem una crida tant de poetes com de DJ,els/les quals, una vegada seleccionaXs per un consell editorial competent, entraran en contacte -cada poeta amb cada Dj- per crear els electro-poemes (sempre en coordinació amb l’editorial).// La data límit d’enviament de poemes i material musical és el 15 de gener de 2020.\nCRIDA DE POETES\n1- Hi poden concórrer poetes amb composicions poètiques d’estil, estructura i temàtica lliures: poemes en prosa, rimes de rap, sonets, lires, etc.\n2- Els poemes seran tramesos en format PDF i Doc(els dos) a l’adreça electrònica de la revista (revistapoetryspam@gmail.com) abans del 15 de gener de 2020. En aquest document, l’autor o l’autora hi farà constar també el seu nom o pseudònim, el títol dels poemes, i la seua adreça electrònica. La revista es posarà en contacte amb els i les poetes una vegada acabe el període de selecció, a finals del mes de febrer. Els editors contestaran els correus dels concursants garantitzant que han rebut les obres.\n3- Els poetes hauran d’enviar com a mínim 2 poemes i com a màxim 5.\n4- S’ha de tindre en compte que aquestes composicions no tindran -en la seua publicació final- un format visual, sinó musical.\n5- Els poemes han d’estar escrits en català, en qualsevol de les seues varietats. Així mateix, tornarà a haver-hi una secció de poesia en altres llengües, i lliurement es podran enviar poemes escrits en altres llengües.\n6- El treball serà essencialment col·laboratiu, la participació no serà remunerada, i el disc d’electrovers serà de lliure descàrrega.\n7- El jurat estarà integrat per Joan Deusa, Juma B. Barratxina (editors), i un consell editorial on hi participaran Andrea Arnau, Patral, i altres poetes.\n8- El material poètic i musical que puga rebre la revista que finalment no siga seleccionat per ser emprat al segon volum serà esborrat de les nostres bases de dades una vegada es concrete la decisió del consell editorial.\nCRIDA DE DJ\n1- Hi pot concórrer qualsevol persona amb peces de música electrònica. El disc està pensat des del techno, però aquesta convocatòria està oberta a integrar altres estils de música electrònica, com el trance, ambient, trip hop, electroclash…\n2- El material que els músics envien a la revista servirà perquè es puga valorar la seua qualitat. No serà necessàriament la base amb la qual el/la DJ cree -a posteriori- amb el poeta el resultat final: l’electropoema.\n3- Els temes podran ser tramesos amb diferents possibilitats: per via mail i en format MP3; per via mailamb un enllaç cap a la web on l’artista tinga publicat el seu material (youtube, spotify…); o bé per WeTransfer; tots tres s’han d’adreçar al comptegmail de la revista (revistapoetryspam@gmail.com) abans del 15 de gener de 2020. En aquest mail, l’artista hi farà constar també el seu nom o pseudònim, el títol de les peces, i la seua adreça electrònica. La revista es posarà en contacte amb els i les DJ una vegada acabe el període de selecció, a finals del mes de febrer. Els editors contestaran els correus dels concursants garantitzant que han rebut les obres.\n4- Els DJ hauran d’enviar mostres dels seus treballs musicals d’entre 5 o 10 minuts de llargària.\n5- El treball serà essencialment col·laboratiu, la participació no serà remunerada, i el disc d’electrovers serà de lliure descàrrega, tenint en compte que cada cançó serà una creació col·laborativa entre un poeta i un músic, i així eixirà signada en última instància.\n6- El jurat estarà integrat per Bruna Picas, Miki Florensa, Joan Deusa, Juma Barratxina i un consell musical competent.\n7- Els editors, una vegada tinguen tot material podran cercar vocalistes del món de la música per col·laborar en el recitatge de poemes.\nEtiquetat ELECTROVERS, POETRY SPAM, revista poetry spam, SEGON NÚMERO POETRY SPAMDeixa un comentari\nAdrián Salcedo a La llança:\nPublicat el 26 Novembre, 2019 26 Novembre, 2019 by POETRY SPAM in Notícies\n[D’ençà poc temps que hem pogut gaudir del naixement d’una revista formatada anti-poèticament amb la ferma intenció de què un grup de poetes no gaire avinguts en termes laborals i editorials aconsegueixin reunir i publicar d’alguna manera unes quantes obres. És l’enèsima prova que ve a demostrar que la democratització de la cultura ara per ara és un engany. ]\n[La Poetry Spam, de nom burlesc i ànims de provocació, conté en el seu primer volum restes poètiques de coses que són completament oblidades pel mainstream: autors, temes, formes,… Però no confongueu el seu caràcter; no és la revista de la subalternitat. No la tenim entre nosaltres per a convertir-la en un libel alternatiu de poesia. De fet, no us vull aixafar la guitarra però aquesta revista ja té data de caducitat i per tant no podrà complir la tasca de ser el llogaret eco-friendly dels altres mentre els d’ara continuen sent els amos de la literatura.]\nPublicat el 26 Setembre, 2019 26 Setembre, 2019 by POETRY SPAM in Notícies\nARTICLE DE JOAN DEUSA SOBRE LA REVISTA POETRY SPAM\nHi ha literatures que han tingut una tempesta visible des de lluny, d’aquelles que ixen en les notícies de molts noticiaris nacionals. No és així en la…


L'Escola de Muntanya del Centre Excursionista Cambrils inicia el seu primer cicle formatiu - Revista Cambrils\nLa propera sessió serà de caire pràctic i tindrà lloc el diumenge 7 de novembre, sota el nom "Els colors de Prades a l’Abellera"\nPublicat el Dimecres, 3 de novembre de 2021 10:20h\nImatge d'una sortida organitzada pel CEC el passat mes de març | Cedida (facebook CEC)\nL’Escola de Muntanya del Centre Excursionista de Cambrils ha iniciat, aquesta tardor, el primer cicle formatiu organitzat per l'entitat. Es tracta d'un curs teòric-pràctic d’orientació i natura a càrrec d’un dels seus socis, biòleg i monitor de senderisme, Jaume Broto. Aquesta formació té per objectiu fer pedagogia de la muntanya, reconèixer les serres i cims de l’entorn i aprendre a orientar-se tot utilitzant el major nombre de recursos existents, des de la brúixola fins a les noves tecnologies.\nLa primera sessió va tenir lloc el passat 18 de setembre i va consistir en una sortida nocturna on els participants van poder contemplar el cel de nit i familiaritzar-se amb les constel·lacions principals, gràcies a una aplicació mòbil.\nDurant la segona sessió, de caire teòric, que va tenir lloc l’1 d'octubre, els participants es van introduir en la utilització de programes informàtics per a l’orientació a la muntanya i principis d'astronomia.\nPropera sortida, a Prades, el diumenge 7 de novembre\nLa propera sessió serà de caire pràctic i tindrà lloc el diumenge 7 de novembre, sota el nom "Els colors de Prades a l’Abellera". En aquesta sortida, de tot el dia, els participants faran servir mapa i brúixola per treballar corbes de nivell i l'azimut en les diferents bifurcacions del camí. A més podran gaudir de la vegetació de tardor de mitja muntanya, amb especial atenció al roure reboll, i reconèixer moltes altres espècies.\nPropera sessió d'orientació pels camps i rieres de Cambrils\nMés endavant, es dedicarà una sessió pràctica a realitzar un itinerari d'orientació Dufour pels camps i rieres del municipi de Cambrils. L'esmentat sistema Dufour combina l’ús brúixola i lectura d'un rumb, azimut o direcció concreta, tot seguint un ritme regular. No es tracta de caminar de pressa o lentament, sinó de seguir un ritme adequat i passar pels punts marcats. Dins de la programació de molts centres excursionistes, existeixen caminades Dufour, per la qual cosa aquest tipus de sessions poden ser també una preparació per participar-hi, a banda d’una forma molt divertida d’aprendre a orientar-se i estar en contacte amb l'entorn natural de la nostra comarca.\nEls participants poden inscriure’s a totes les sessions o bé a aquelles que els puguin interessar. Durant les activitats, rebran la documentació preparada per Jaume Broto, per treure’n el màxim profit de les activitats.\nDonada la importància de saber orientar-se i conèixer l'entorn que ens envolta, així com gaudir-ne sense malmetre'l, l’Escola de Muntanya de Cambrils desitja fer extensiva aquesta formació a tots els cambrilencs i cambrilenques, encara que no siguin socis de l'entitat. Només caldrà estar federat en les activitats pràctiques, tramesa que realitza el mateix C.E. Cambrils.\nPer a més informació, podeu consultar la nostra agenda d'activitats al web www.cecambrils.cat. o enviar un correu a escolamuntanya@cecambrils.cat.


El PP i el PSOE, sota mínims - Gesop\nFa un parell de setmanes comentàvem la inestabilitat del mapa electoral català. Avui hem de parlar de la inestabilitat del mapa electoral espanyol. En l’anàlisi dels resultats no hem de passar per alt el fort impacte ocasionat pel cas Bárcenas sobre els votants del PP coincidint amb les dates de la recollida de la informació. Aquest cas se suma a la insatisfacció generalitzada que existeix sobre l’estat del país que, una vegada més, torna a empitjorar: valoració més negativa tant de la situació política com també de la situació econòmica, unes expectatives de futur més pessimistes i una valoració molt crítica amb la gestió del Govern de Mariano Rajoy, fins al punt que supera les pitjors valoracions que va rebre l’Executiu de José Luis Rodríguez Zapatero durant els últims mesos del seu mandat. […]\nEl descontentament general també apareix quan es demana per la confiança envers els dos partits que els últims 20 anys han aglutinat, conjuntament, més del 70% dels vots dels espanyols. La confiança al PP o al PSOE se situa, en els dos casos, al nivell més baix de la sèrie: només el 7,5% diu que confia en el PP (25% fa un any) i el 8,7%, en el PSOE (14% fa un any). La valoració que es mereixen els seus líders també és crítica: tant Rajoy com Rubalcaba retrocedeixen i obtenen les pitjors valoracions de la sèrie. A més a més, per primera vegada, en la confrontació cara a cara de preferències com a president, l’opció més escollida és «cap dels dos».\nLa translació d’aquesta situació al mapa electoral té de manera necessària un fort component conjuntural, però en si mateix és un bon indicador de l’estat d’ànim del país i de l’estat de salut de les diferents forces polítiques. El primer que ens trobem és que pràcticament un 40% dels ciutadans entrevistats no han respost a la intenció directa de vot, que és una cosa que no havia passat durant els últims 12 anys de la sèrie d’enquestes de què disposa EL PERIÓDICO (ens hem de remetre a un 36% de l’any 2002 quan governava José María Aznar en ple debat per l’entrada d’Espanya a la guerra de l’Iraq).\nLa segona dada que cal destacar és que el PP surt per darrere del PSOE en intenció directa de vot, cosa que no passava des de feia quatre anys. De totes maneres, s’ha de posar èmfasi en el fet que la primera posició del PSOE no és per mèrits propis sinó pel fort retrocés del PP. De fet, els dos partits se situen en els seus mínims de l’última dècada.\nEls moviments en la intenció directa, juntament amb les fidelitats i infidelitats de cada electorat, apunten cap a uns resultats inèdits quan procedim a la projecció o estimació de vot: una forta caiguda del PP que li permetria guanyar algun escó al PSOE malgrat repetir els pèssims resultats de les eleccions de l’any 2011. I un avanç molt considerable tant en vot com en escons d’IU i UPD, sobretot pels transvasaments de socialistes i populars, respectivament. Així doncs, un marc polític completament nou en el qual qualsevol dels dos grans partits estaria molt lluny d’obteni r la majoria absoluta i lluny també d’arribar-hi amb un únic aliat.\nArticle publicat a EL PERIODICO DE CATALUNYA el 3 de febrer de 2013.\nprevious post: Un escenari inestable\nnext post: Els catalans i el territori: dos exemples


Entrevista amb el coordinador del CCCA – CULTURA SANT BOI\nYou are here: Pàgina d'inici / ART / Entrevista amb el coordinador del CCCA\nEntrevista amb el coordinador del CCCA\n14 febrer 2017 per culturasantboi Feu un comentari\nEntrevistem a Joanjo Esteban, company del departament i actualment coordinador del CCCA (Can Castells Centre d’Art). Joanjo ve del món del patrimoni, de projectes relacionats amb la salut i l’art comunitari, i ara, ha tingut com a encàrrec donar-li un tomb al Centre d’Art com a tècnic municipal que és:\n– Com et va venir la idea de proposar l’art comunitari com a línia de proposta pel Centre? Explica’ns una mica els precedents.\nAmb el nou equip de govern, la regidoria de cultura fa un important gir, cap a les pràctiques culturals de proximitat, per tant de treball comunitari. Es distribueixen tècnics de cultura als casals de Barri i a mi em toca gestionar el Centre d’art en clau comunitària.\nCom bé dius, jo vinc del món del patrimoni, he estat treballant al Museu de Sant Boi 10 anys. La meva tasca era dinamitzar les exposicions i el projecte del museu, i al llarg de l’experiència, em vaig adonar que l’art i la creativitat, és el llenguatge que millor funciona per treballar amb tot tipus de persones. I l’any 2012 vaig aprofundir en el treball comunitari i l’art amb el Laboratori d’Art Comunitari, LAC. Aquests cinc anys de projectes i experiències ens han permès crear una xarxa amb artistes i creadors, assolint uns resultats més que satisfactoris.\n– Quines són les característiques d’aquesta nova etapa de CCCA i per què.\nEls pilars del projecte del CCCA són 1. la formació. Per això hem posat a disposició de la comunitat educativa no només un conjunt de propostes emmarcades en el curriculum escolar, sinó també la possibilitat de treballar projectes a la carta, assessorament, etc… També hem reforçat l’oferta del Taller d’Arts Plàstiques Municipal, amb 15 places més per a infants. 2. Potenciar el talent local, donant més protagonisme als artistes de la ciutat en la programació, les activitats paral·leles, la formació i la comunicació. 3. El treball comunitari, potser l’eix principal, entenent el CCCA com una porta a l’experimentació dels nous llenguatges artístics, des del treball amb les persones, en clau de ciutat, i especialment en clau de barri, treballant amb els companys de cultura ubicats als diferents casals de barri. I per acabar 4. la salut mental, un eix estratègic de ciutat, amb infinitat de connexions amb la creativitat.\nTambé és important donar a conèixer el Fons Municipal d’Art perquè pensem que l’art és un motor de canvi social, que pot transformar-nos, que és una poderosa eina de coneixent personal i del món que ens envolta, que una ciutadania creativa i formada, també capaç de gaudir de l’art, ens facilitaria un futur més just i cohesionat.\n– I com ho penseu fer?\nPensem que la millor manera de que el CCCA pugui esdevenir un espai de referència per la ciutadania, és gestionar el Centre creant complicitats amb el màxim de persones i col·lectius, dels que siguem capaços. Fent un centre obert a la participació i la co-creació amb artistes, col·lectius, escoles, centres oberts, els hospitals psiquiàtrics… produint projectes que estiguin d’acord als seus interessos i necessitats.\n– Com va sorgir la idea de l’exposició col·lectiva d’artistes de Sant Boi i el Fons d’art municipal que va obrir aquesta nova etapa del CCCA? I per què escollir un comissari?\nLa idea, no és més que aplicar en llenguatge expositiu els principis que regeixen la política del CCCA: fomentar el talent local, el treball comunitari, dinamitzar el Fons d’Art i la formació. I li va donar forma el Manuel Morales. La tasca d’un comissari és donar una visió de conjunt a l’exposició, explicar un relat. És com un escriptor, que en comptes de paraules, fa servir obres d’art i esdevenint també la pròpia exposició, com un acte creatiu.\n– Proposa’ns 2 iniciatives innovadores relacionades amb l’art que s’estiguin realitzant en qualsevol punt del món i que creguis són interessants de conèixer.\nM’interessa especial una proposta del Museu del Carmen de València: L’Espai Telles, una proposta d’art per a nenes de 0 a 3 anys. Penso que cal explorar aquesta especialització d’art contemporani i infància. I també una proposta creativa de joc lliure, que s’està duent a terme a Nova York , i que pensem experimentar també al CCCA.\nFiled Under: ART, CREACIÓ LOCAL, DIGITAL, HO SABIES?, PARLEM AMB..., PARTICIPACIÓ, PATRIMONI\n« ‘La Fortuna de Sílvia’, candidata als Premis Max aquest diumenge a teatre!\nFrancesc Baiget, un alè fresc, espontani i crític! »\nVIU L’ESTIU’ 21


Joguina 4 Titelles de pallasso\nQuè encara no coneixes els 4 pallassos que et treuran milers de rialles? Passin i vegin l'espectacle que ens regalen aquestes 4 titelles en cucurutxo, amb milers d'històries simpàtiques per explicar :)\n4 Titelles de pallasso. Juguem-hi!\nPrimer de tot munta't un teatret casolà: agafa una taula i a un tros de cartró gran talla-li mig cercle. Decora'l al teu gust i treu als teus quatre pallassos a fer el saltimbanqui, a explicar acudits i historietes, ...\n4 Titelles de pallasso, Ens agrada perquè...\nA Jugaia ens encanten les titelles perquè són una eina perfecta per explicar històries als més petits i perquè els més petits es puguin inventar milers d'històries :). A més a partir del que expliquem els adults podrem introduir els infants pautes de conducta, rutines, valors, ...\n24x7cm cada tiella\nNo recomanat per a menors de 3 anys.


Quart de Poblet posa en marxa un servei d'Atenció Psicològica per als familiars del grup d'Estimulació Cognitiva | Valencia Extra\nEl benestar social és un dels pilars clau de les polítiques desenvolupades des de fa dècades per l’Ajuntament de Quart de Poblet, una labor que s’ha vist reforçada amb l’inici de la pandèmia i que ha portat, no sols a reforçar i adaptar els serveis ja existents, sinó també a la creació de noves línies d’actuació destinades especialment als col·lectius més vulnerables. És el cas del servei d’Atenció Psicològica per als familiars de les persones usuàries i usuaris del taller d’Estimulació Cognitiva que es posarà en marxa al febrer.\nDes de l’equip de professionals de l’àrea de Persones Majors es va detectar la creixent necessitat d’oferir a aquestes famílies de persones dependents un espai en el qual compartir vivències i emocions i comptar amb un psicòleg per a resoldre els seus dubtes i donar-los eines per a afrontar la seua situació en el nou context de crisi sanitària. Per això, s’ha habilitat una vesprada al mes en la qual es duran a terme sessions grupals a través de videoconferència. A més, es donarà la possibilitat de rebre assistència individual a aquelles persones que ho requerisquen.\nUn reforç en les atencions que se suma a iniciatives anteriors, com el servei d’acompanyament telefònic “No estigues sola o només per Nadal”, posat en marxa durant les festes per a acompanyar a persones que participen o han participat en l’Aula de Majors i que es trobaven en situació de soledat. Durant aquest període, es va donar suport emocional a 42 veïnes i veïns que, per diversos motius, no podien reunir-se amb familiars i amics.\nL’equip de govern ha tractat de mantenir de manera ininterrompuda els diferents grups de treball que es realitzen amb les persones majors, adaptant l’oferta i els recursos a les mesures decretades a cada moment, conscients de la importància de continuar atenent aquest col·lectiu. Això ha permés que, en aquest inici de curs, mig centenar de veïns i veïnes hagen pogut seguir els tallers.\nAl novembre es va reprendre de manera en línia i individual la prestació del Taller Unitat de la Memòria, activitat emmarcada dins de les Aules de Persones Majors. Les 27 persones inscrites en els primers grups d’Entrenament de la memòria van poder treballar els continguts del taller en els seus domicilis, rebent els exercicis a través de correu electrònic o recollint-los en el Centre Intergeneracional Trenquem Barreres, quan això era possible. A més, de manera paral·lela, se’ls enviava per WhatsApp una sèrie de tutorials en els quals s’explicava com dur a terme cadascun d’aquests exercicis. L’11 de gener va concloure l’activitat d’aquests primers grups, donant inici el passat 18 de gener al següent, format per 30 persones.\nD’igual manera, l’activitat d’Estimulació Cognitiva, destinada a persones amb deterioració cognitiva lleu o moderat, s’ha vist transformada en un programa d’atenció domiciliària individualitzat. A través d’aquest, el psicòleg responsable ja ha realitzat més de 35 visites domiciliàries atenent 20 usuaris i usuàries, evidenciant la necessitat i l’èxit de la iniciativa.\nL'Ajuntament de Quart de Poblet posa en marxa el curs en línia "Millor tard que mai; perquè la igualtat no té edat"


Per què crear una botiga online amb un Pack E-commerce?\nCom creem el teu web?\nPer què optar per un Pack E-commerce\nAnàlisi inicial SEO\nPodràs crear la teva botiga online de manera fàcil i ràpida\nAquesta solució s'adapta a botigues de tota mena de sectors i models de negoci, conté un assistent de configuració que t'ajudarà amb la creació del teu e-Commerce i no cal instal·lar res.\nTot el que necessites ja està inclòs!\nTria el teu Pack E-commerce\t93 288 40 62\nQuins avantatges té un Pack E-commerce?\nÉs una eina completa i segura per crear un web d'e-Commerce.\nPresenta els teus productes a Internet, ven online i fidelitza als teus clients.\nGestió completa del catàleg de productes\nDes de la interfície de gestió de la botiga podràs classificar els productes en categories i subcategories, afegir descripcions dels teus productes, afegir-ne variants, establir preus i descomptes...\nMuntar una botiga online clara i funcional és el secret per a l'èxit a Internet!\nAjuda per a la configuració de la botiga\nNo et trobaràs sol quan hagis de configurar la botiga: la solució disposa d'un assistent de configuració que et guiarà en els passos inicials i després tens al teu abast un munt de vídeo tutorials perquè puguis consultar tot el que necessitis.\nVen a Amazon, eBay i Facebook Store\nPodràs vendre els teus productes en diversos portals de venda online des d'una sola interfície de gestió: gaudeix del gran volum de trànsit d'usuaris d'Amazon, eBay o Facebook Store.\nT'ajudem a triar el Pack idoni per al teu negoci\nHi ha 4 Packs E-commerce per adaptar-se a tota mena de botigues\nSi tens un catàleg de productes poc extens\nE-commerce Starter inclou:\nCatàleg amb màxim 100 productes i possibilitat de clasificar-los en fins a 10 categories\nMètodes de pagament anticipat o bé contrareemborsament\nBotiga optimitzada per a cercadors\nSi tens una botiga física i vols fer el salt a Internet\nE-commerce Professional inclou:\nCatàleg amb màxim 2.000 productes i possibilitat de clasificar-los en fins a 200 categories\nBotiga optimitzada per a smartphones i tablets\nEina de gestió i enviament de newsletters\nSi vols vendre els productes de la teva marca\nE-commerce Premium inclou:\nCatàleg amb màxim 5.000 productes i possibilitat de clasificar-los en fins a 1.000 categories\nOpció d'oferir reserves en línia (fins a 600 productes)\n15 idiomes disponibles\nSi tens productes de diferent índole i vols vendre a tot el món\nE-commerce Platinum inclou:\nCatàleg amb màxim 30.000 productes i possibilitat de clasificar-los en fins a 1.000 categories\n15 idiomes disponibles i 100 monedes\nPossibilitat de vendre a Amazon, eBay, Google Shopping i Facebook Shop\nCompara els 4 Packs\n4 paquets diferents per a tota mena de necessitats\nÉs la solució ideal per a qui té un pressupost reduït i no té experiència en la venda online. Ideal per a artistes i artesans amb pocs productes a la venda, disposa de les formes d'enviament i de pagament més habituals.\nIdeal per a qui ja té una botiga consolidada i desitja ampliar els seus canals de venda fent el pas a la venda online i ampliar el negoci a altres zones geogràfiques. Permet enviar comandes a tota la zona euro i fins i tot a països amb una altra moneda.\nPer a grans marques que distribueixen els seus productes en botigues físiques i supermercats, però que volen obrir nous canals de venda online per arribar a zones on falten o escassegen els seus revenedors.\nPer a grans botigues multiproducte que venen tota mena d'articles, tant a Espanya com a l'estranger. Possibilitat de vendre a través d'Amazon o Facebook i d'oferir múltiples formes de pagament i d'enviament, així com de presentar els preus en fins a 100 monedes diferents.\nCompara les característiques de les quatre solucions\nTots els Packs inclouen el domini\nNÚMERO MÀXIM DE PRODUCTES\nNÚMERO DE LLENGÜES DISPONIBLES\nNÚMERO MÀXIM DE CATEGORIES\nINTEGRACIÓ AMB ALTRES PLATAFORMES\nCOMPTES D'EMAIL DE 2 GB\n1 mes\t3 mesos (-5%)\t6 mesos (-8%)\t12 mesos (-10%)\nCompara les característiques completes\nFes servir el xat, truca'ns, escriu-nos.


Bassa evidencia els dubtes d'ERC - L'anàlisi de Pere Martí\nBassa evidencia els dubtes d’ERC\nLa germana de la consellera empresonada reconeix que l'abstenció dels republicans és instrumental, en una intervenció dura contra el PSOE *** El Botànic celebra la investidura de Sánchez per a desblocar el finançament *** Les Illes són les grans absents del debat d'investidura\n07.01.2020 - 20:23\nActualització: 07.01.2020 - 21:23\nBotxins. La mandíbula de Pedro Sánchez s’ha tornat tensa fins al punt de tenir un esquinç quan al faristol del congrés espanyol la diputada d’ERC Montse Bassa ha acusat el PSOE de ser còmplice de la repressió contra Catalunya i d’actuar com a botxí, i ha confessat que la governabilitat d’Espanya tant se li’n fumia. Tots els equilibris per a bastir el relat d’un pacte que ha de servir per a facilitar un govern d’esquerres a Espanya, que suposadament reconeix el conflicte polític amb Catalunya, i que ha d’obrir una nova etapa de diàleg amb una taula de negociació sense agenda temàtica acordada, han estat fulminats en uns instants. La germana de la consellera Dolors Bassa, condemnada a dotze anys de presó, ha glaçat el somriure de dentifrici de Sánchez quan ha explicat que si fos per ella ERC hauria votat que no a la investidura, però que els presos, encapçalats per Oriol Junqueras, l’han convençuda que l’abstenció era la millor manera de facilitar el diàleg. És la primera vegada que una dirigent d’ERC manifesta dubtes públicament. N’hi ha més que, de moment, han optat per un profund silenci, per no perjudicar la unitat del partit.\nLa intervenció de Bassa no té origen tan sols en la situació personal de la seva germana, sinó que reflecteix la inquietud de bona part de l’independentisme, inclosos quadres d’ERC, per a afavorir la governabilitat d’Espanya en canvi d’una negociació incerta. Amb el discurs de Bassa, ERC prova de tranquil·litzar les seves bases i prevenir l’electorat per si l’opció a favor del diàleg, encapçalada per Gabriel Rufián, acaba fracassant. El discurs pactista de Rufián de dissabte contrasta amb la contundència, la desconfiança i la denúncia de Bassa. Són les dues cares del mateix partit, que viu amb dubtes un acord amb un text pactat però sense cap fotografia conjunta. Ací no hi ha hagut Majestic, sinó més aviat una certa clandestinitat, ajudada per les festes de Nadal. ERC no ha volgut fer-se cap fotografia perquè no confia en la paraula de Sánchez. La resposta més coherent amb el discurs de Bassa hauria estat votar contra la investidura, però ja fa setmanes que Oriol Junqueras va donar instruccions d’aplanar el camí de Sánchez.\nEl comportament intolerant dels tres grups de la dreta extrema durant la investidura, amb aroma colpista, ha ajudat a fer païdora l’abstenció d’ERC, perquè ha permès a Sánchez de presentar-se com a mal menor sense gaires concessions. La taula de diàleg s’ha de constituir abans de quinze dies, segons l’acord, però a partir d’aquí totes les interpretacions són lliures. Sánchez ha subratllat dues vegades en els seus discursos que el diàleg se cenyirà al marc constitucional, mentre que ERC sosté que inclou l’autodeterminació. El nou president espanyol no ha esmentat en cap moment la situació dels presoners polítics i exiliats, cosa que sí que ha fet Pablo Iglesias; i la paraula ‘amnistia’, reivindicada per ERC, no ha aparegut enlloc.\nEl recorregut del pacte entre PSOE i ERC és incert a hores d’ara i restarà subjecte no solament a l’evolució del diàleg sinó també a la situació dels presos i en particular a la d’Oriol Junqueras. Mentre ERC facilitava la investidura de Sánchez, l’advocat de Junqueras, Andreu Van den Eynde, presentava un recurs a la sala tercera del Tribunal Suprem contra la resolució de la Junta Electoral espanyola que l’inhabilitava amb petició de mesures cautelaríssimes. I poca estona després era elegit vice-president del grup Verds-ALE. A Europa, Junqueras ja és un eurodiputat reconegut de ple dret, però a Espanya continua essent un pres polític. Aquesta contradicció, ara com ara, ERC l’ha anada trampejant a còpia de recursos i no ha impedit la investidura de Sánchez, perquè és una decisió estratègica. Una decisió estratègica que és la victòria ‘pòstuma’ de Joan Tardà, però que tard o d’hora demanarà resultats. El primer hauria de ser que el Suprem permetés a Junqueras d’assistir al ple del Parlament Europeu del dia 13, al costat de Carles Puigdemont i Toni Comín. Altrament, Espanya desobeiria el Tribunal de Luxemburg.\nEl Botànic celebra la investidura de Sánchez per a desblocar el finançament. Els partits del Botànic respiren tranquils després de veure finalment com Pedro Sánchez ha superat el debat d’investidura i podrà formar govern amb Unides Podem. L’esperança del govern valencià és que l’executiu espanyol estableixi un nou sistema de finançament que, segons el pacte entre el PSOE i Compromís, reblat per Joan Baldoví, hauria d’estar enllestit d’ací a vuit mesos. El PSPV-PSOE, Compromís i Unides Podem han aplaudit la investidura, mentre que el PP, Ciutadans i Vox pronostiquen que no beneficiarà la població valenciana ni durà cap canvi de finançament autonòmic. El president de la Generalitat, Ximo Puig, que ha assistit al debat d’investidura al congrés espanyol, ha dit que l’executiu de Sánchez treballarà per la justícia social i atendrà ‘les necessitats dels valencians’. Segons Puig, ara es podran alinear les polítiques progressistes dels governs valencià i espanyol. Per Compromís, el nou govern serà una porta d’esperança si Sánchez compleix, com ha remarcat Baldoví. El síndic de Compromís a les Corts, Fran Ferri, ha dit que era una investidura històrica per als valencians, perquè per primera vegada les reclamacions valencianes formen part de l’acord de governabilitat a Espanya, gràcies al vot de Baldoví. A parer de la síndica d’Unides Podem a les Corts, Naiara Davó, d’ara endavant els dos governs actuaran com a aliats en les polítiques de progrés. Per la dreta, òbviament, passarà a l’inrevés: PP, Cs i Vox preveuen una claudicació de Puig davant Sánchez.\nLes Illes són les grans absents del debat d’investidura. Durant els tres dies que ha durat el debat d’investidura de Pedro Sánchez no s’ha parlat en cap moment de les Illes Balears. S’ha parlat de Catalunya, del País Valencià, de Terol, del País Basc, de les Canàries i de Galícia, però no de les Balears, perquè no hi ha cap partit balear amb veu pròpia al congrés espanyol. Els partits nacionalistes, com Més per Mallorca, s’han conformat a celebrar la constitució d’un govern progressista i a esperar que qüestions com el Règim Especial de les Balears siguin abordades per l’executiu del PSOE. El portaveu de la formació al parlament, Miquel Ensenyat, ha celebrat que s’acabi la situació d’interinitat al govern espanyol i, per tant, la manca d’interlocutor per a negociar les reivindicacions pendents de les illes. Ensenyat ha destacat com a prioritat que ara s’aprovi el pressupost de l’estat i es desencallin les inversions en depuradores, el tren fins a Llevant i el tramvia de Palma. La presidenta Francina Armengol ha celebrat l’acord.\nL’APLEC demana un compromís pel català als candidats a la batllia de Perpinyà. L’Associació per l’Ensenyament del Català (APLEC) ha presentat una llista de quinze mesures a tots els candidats a la batllia de Perpinyà, amb l’objectiu que es comprometin en l’ús i la promoció de la llengua catalana. Les eleccions municipals es faran els dies 15 i 22 de març i l’APLEC vol condicionar el programa dels candidats perquè considera que aquests darrers anys ha desaparegut una política clara a favor de l’ensenyament i la difusió del català. Entre les quinze mesures, n’hi ha de relatives a l’ensenyament però també s’hi reclama una veritable política lingüística a la ciutat, normalitzant la presència del català a la retolació, a les revistes municipals i als parquímetres. Abans de les eleccions, l’APLEC publicarà els compromisos de cada candidatura.\nEl 90% d’ocupació hotelera ha assolit Andorra durant les vacances de Nadal, segons la Unió Hotelera. El fet que el preu de venda hagi superat el de l’any passat fa que el resultat sigui entre un 5% i un 8% superior a les xifres del 2018.\nEl 7 de gener de 2015 dos gihadistes assassinen dotze persones a la seu parisenca del setmanari satíric francès Charlie Hebdo, que havia caricaturitzat Mahoma a la portada d’un exemplar.


Esports Archives | Pàgina 3 de 156 | Nova Ràdio Lloret\nEl Club Hoquei Lloret rebrà aquest dissabte un dels rivals més forts de l’OK Lliga, el Reus\nEl partit es jugarà aquest dissabte, a les 20.15 h, al Pavelló Municipal d’Esports de Lloret.\nUn gol de Marc Gonzàlez (Club Hoquei Lloret) és un dels millors de la jornada\nEl canal Esport 3 ha escollit el seu gol en el Top 3 de la jornada 12 de l'OK Lliga.\nLes samarretes de la Cursa de Nadal ja es poden recollir\nEls participants que s'hagin inscrit poden passar a buscar-la per les pistes d'atletisme, de dilluns a divendres al matí, de nou a dues.\nEl CH Lloret deixa escapar un resultat positiu en el tram final del partit contra el Caldes (6-4)\nEl Club Hoquei Lloret acaba la jornada fora de la zona de descens, amb 8 punts. La pròxima jornada, l’equip rebrà la visita del Reus, el tercer classificat.\nEl 8è Rally de Lloret es disputarà en dotze trams emblemàtics i molt exigents pels pilots\nLa competició se celebrarà el 5 i 6 de febrer del 2021 en les categories de Velocitat, Regularitat i Legend-Exhibició.\nEl CH Lloret es desplaça aquest dissabte a la pista del Caldes, un rival “complicat”\nEl partit entre el Caldes i el Lloret es jugarà aquest dissabte, a les set de la tarda. Es podrà seguir a través d’OK Lliga TV.\nL’acadèmia de ballet Sara Díaz obté 11 primers premis en un concurs argentí\nApasionArte, organitzat per una acadèmia argentina, s’ha dut a terme de manera telemàtica, amb la participació de diverses escoles americanes, en diferents modalitats i estils.\nTaller de defensa personal per a dones, amb Marga Puntada\nEs durà a terme els dies 12 i 19 de desembre, en dues sessions que combinaran l’aspecte físic i el psicològic, per ajudar a dones de qualsevol edat a afrontar situacions compromeses relacionades amb la violència de gènere.


La diada encara segueix a Lleida\nUna exposició de llibres a la seu del Col·legi d’Arquitectes permet emportar-se’ls gratuïtament || Montse Sanjuan i Pep Coll, dos protagonistes cansats però satisfets de firmar exemplars\n© L'exposició de llibres del Col·legi d'Arquitectes estarà oberta fins divendres que ve.\nEscriptors i llibreters estaven ahir cansats però radiants després d’un Sant Jordi redó, amb vendes que ja van arrancar a finals de la setmana passada. De fet, els beneficiosos efectes del dia del llibre seguien ahir, almenys per als que s’atansessin fins a la seu del Col·legi d’Arquitectes de Catalunya a Lleida. En el marc de la Setmana del Llibre d’Arquitectura, una singular exposició oberta fins divendres de llibres, butlletins i revistes sobre arquitectura –disposats sobre el terra de la sala– permet al visitant interessat consultar-los o fins i tot emportar-se’ls de forma gratuïta en una autèntica invitació a compartir la passió per les lletres i la ciència arquitectònica.\nD’altra banda, entre els escriptors de la diada destacaven dos noms propis, Montse Sanjuan i Pep Coll, que van liderar la llista d’autors de Lleida més venuts, també al costat de Marta Alòs, Lluís Foix, Rafa Melero o Albert Villaró, entre d’altres. Pep Coll va viure la jornada al matí a Lleida i, a la tarda, a Barcelona. “Vaig firmar llibres a quatre llibreries de la zona de rambla Catalunya i passeig de Gràcia i hi havia moments en què no es podia passar de gent”, recorda l’escriptor pallarès. Es va trobar amb autèntics fans de la seua obra. “Hi va haver gent que venia amb tots els meus llibres perquè els firmés i fins i tot un senyor em va entregar una llarga carta de la seua esposa en què aquesta es disculpava per no poder venir en persona i que, si us plau, li dediqués el llibre”, va recordar l’autor d’Al mateix riu d’Heràclit, una de les obres de Sant Jordi a Lleida.\nPer la seua part, Montse Sanjuan va assegurar que “aquest cop ha estat la que he treballat més firmant exemplars”. Memòria mortal, la tercera entrega de les aventures policials de la sergent dels Mossos Anna Grimm, la va portar a firmar per tres llibreries i un centre comercial de Lleida, a més de l’estand de la mateixa editorial al centre de l’Eix Comercial. “Va venir molta gent a buscar especialment aquesta tercera entrega, em deien que estaven esperant la novel·la des de fa temps”, va assenyalar Sanjuan, que ho va comparar a “quan jo estava així, esperant també la publicació d’una nova novel·la policíaca de Henning Mankell”. Això sí, es va trobar amb algun fan despistat: “Buscaven l’escriptora Anna Grimm, i de fet una llibreria va arribar a anunciar que Anna Grimm firmaria llibres.”


8 de cada 10 contractes són temporals - Ràdio Palafolls\nInici » 8 de cada 10 contractes són temporals\n8 de cada 10 contractes són temporals\nMarc Ferri , gener 2, 2017\t / 674 0\nEl Consell Comarcal del Maresme ha presentat un informe que apunta que el 86% dels contractes de feina a la comarca són de caràcter temporal. L’estudi de l’Observatori de Desenvolupament Local del Consell Comarcal assenyala que dels gairebé 100 mil contractes que es van signar durant el 2015, només el 14% eren indefinits, un any en què el Maresme va tancar amb 32 mil persones a l’atur.\nLes activitats que van generar més ocupació són les relacionades amb el sector serveis, però en la contractació temporal encapçala el rànquing l’administració pública, seguit de la indústria química i la sanitària. Uns sectors que poc tenen a veure amb l’ocupació estacional del sector serveis relacionat amb el turisme, l’hostaleria i la restauració.\nEls homes van signar més contractes, 51 mil en total, que les dones, que en van formalitzar 48 mil. En tots dos sexes, però, la majoria de contractes que es van signar són del sector de les indústries manufactureres, tots dos amb un índex de temporalitat molt alt, del 96 i 98 per cent.\nA més, l’informe apunta que durant el 2015 de mitjana els maresmencs van signar gairebé dos contractes de feina durant aquell any.\nPer franges d’edat, els joves d’entre 16 i 29 anys van formalitzar més contractes, 37 mil, mentre que el col·lectiu de persones majors de 45 anys, que en van signar 21 mil. Així, aquest sector de la població continua sent un dels més desafavorits per trobar feina.\nL’àrea de promoció econòmica del consell comarcal reconeix que les dades són alarmants, però que aquest gran volum de treballs temporals no és exclusiu de la comarca sinó que és una situació laboral estesa a tot el territori. L’estudi fa un retrat del mercat laboral de la comarca que ha de servir per analitzar la realitat i poder emprendre polítiques d’ocupació.\nBlanes reparteix dos milions de la Grossa\nComença la campanya electoral pel lideratge socialista\nCurs policial per millorar la cerca d’estupefaents amb gossos a Malgrat\nL’Ajuntament de Lloret sanciona dues entitats bancàries per tenir pisos desocupats\nMalgrat aprofita el Sant Jordi per promocionar els pressupostos participatius


Drama Archivi - Ebook Mania\nVisualizzazione: 1 - 10 of 331 RISULTATI\nAquest recull de contes va donar l’embranzida definitiva a la carrera de na Mercè Rodoreda quan el 1957 va guanyar el premi Víctor Català, un concurs que ara porta el seu nom. És un recull de narracions bastant irregular, tant en la qualitat dels texts com en l’extensió i profunditat dels relats. Hi trobem des …\nEns trobem davant d’un dels grans esdeveniments literaris dels darrers temps: la publicació de la primera novel·la de Harper Lee, Vés i aposta un sentinella, gràcies a l’extraordinària troballa recent del manuscrit. A mitjan anys cinquanta, la jove Jean Louise Finch, «Scout», que viu a Nova York, torna com cada estiu a la casa familiar …\nA Vertígens, els desitjos d’Amador, un jove fotògraf, Llorença, una dona llesta i ambiciosa, i Benvinguda, una dama de noble avior, es barregen amb la força del paisatge de Formentor i s’entrecreuen en una intriga excitant i perillosa. Biel Mesquida sorprèn el lector amb una prosa plena de moments feliços, amarada de músiques, i converteix …\nUna catalana que ha viscut trenta anys d’exili polític torna a la seva terra. Decisió arrauxada? No comptava amb alguns problemes del retorn, però ha cremat els vaixells. Les sorpreses culminen en una visita que rep un matí de pluja. Ha d’explicar per què, a què ha tornat. Explicar-ho és evocar vicissituds d’exili, moments d’una …\nUNA SOLITUD MASSA SOROLLOSA és la història de Hant’a, el premsador de paper, que esclafa a la seva premsa tones de llibres. Tones de cultura, de visions de la vida i dels homes. Esclafa tota l’acumulació de coneixement i de saber que la humanitat ha anat sumant al llarg del temps, llibres prohibits que la …\n«Era el millor dels temps, i era el pitjor; era l’edat de la saviesa i la de la ximpleria; era l’època de la fe i l’època de la incredulitat; l’estació de la Llum i la de les Tenebres; era la primavera de l’esperança i l’hivern de la desesperació…» Amb aquesta famosa frase comença la novel·la …\nUna fuig, l’altre es queda\nL’Elena i la Lila, les dues amigues que els lectors van començar a conèixer amb L’amiga genial i Història del nou cognom, ja són dones. S’han fet grans molt de pressa: la Lila es va casar als setze anys, té un fill petit, va deixar el marit i les comoditats i ara treballa en una …\nEl mes d’agost de l’any 2000 el submarí nuclear rus Kourks es va encallar i enfonsar en les profunditats del mar de Barents, al nord de Noruega. No hi va haver supervivents i els motius del fatídic desenllaç encara no han estat aclarits. A partir d’aquesta realitat històrica, Marc Dugain fa una recreació literària singular …\nLa primera navalla, la primera baralla i la primera estada a la presó. Aquests són alguns dels ritus de pas descrits en aquest estremidor relat autobiogràfic d’un dels últims supervivents dels urques. Integrants d’una antiga comunitat confinada a Sibèria, els urques van ser aïllats per Stalin i deportats al Transnièdster, una regió de Moldàvia que …\nPage 1 Page 2 … Page 34 Prossimo


Avui: 9 anys a VilaWeb - Chào ông Viêt Nam\n30 de juliol de 2014 a les 10:57 am\nDe dolenta res. Tu ja has posat una foto al capçal, jo encara no. Demà vaig a can Vilaweb a aprendre de blocs.\n30 de juliol de 2014 a les 2:11 pm\nNarcís, porta llibreta i bolígraf. Moltes coses per anotar !! He començat pel més fàcil.\n30 de juliol de 2014 a les 10:59 am\nMoltes felicitats per aquests 9 anys d’apunts!!!\n30 de juliol de 2014 a les 2:10 pm\nGràcies Marcel i …. continuem ! Bon estiu.\n30 de juliol de 2014 a les 2:20 pm\nI molts també t’hem trobat a tu també i per això estem ben contents. Rep una besadeta del Josep…muuaaaaaa\n1 d'agost de 2014 a les 8:16 am\nSí que ens hem trobat, i he après a enviar B7’s … molts per a tú.\n30 de juliol de 2014 a les 3:00 pm\nI per molts anys els magnífics articles, les esplèndides fotografies i la teva amistat “vilaweb”. Felicitats.\n1 d'agost de 2014 a les 8:17 am\nUna amistat virtual i també real. Aquest és el miracle dels blocs d’aquesta casa. Gràcies per ser-hi.\ntutoblocs ha dit:\n30 de juliol de 2014 a les 7:01 pm\nPer molts anys Roser. I gràcies per tant d’entusiasme i carinyo\n1 d'agost de 2014 a les 8:18 am\nCarinyo, estimació, entusiasme, gaudir. Gràcies a vosaltres.\n31 de juliol de 2014 a les 11:05 am\nFelicitats Roser i que per molts anys puguis anar escribint.\nHas posat una fotografía preciosa.\n1 d'agost de 2014 a les 8:19 am\nAixí ho espero … poder continuar escrivint en aquest bloc que tantes satisfaccions m’ha donat.\n31 de juliol de 2014 a les 6:20 pm\nFelicitats, Roser, i més que en vinguin d’anys i d’apunts al Chào ông Viêt Nam.\nGràcies Ricard. I endavant amb el teu nou bloc.


EL BLOG DE L'HOSPI | #2BG3 + Hospi + #FutboLH: Riberenquegem-los! | Huracán CF - CE l'Hospitalet (dissabte, 17:00 hores)\nRiberenquegem-los! | Huracán CF - CE l'Hospitalet (dissabte, 17:00 hores)\nCoses de l'anomenat Tourmalet, l'Hospi tornarà a protagonitzar el partit de la 22a jornada del Campionat de Lliga del grup 3 de Segona Divisió B. Ho farà demà (17:00 hores) al camp d'Huracán, actualment tercer classificat i que, quan acabi el partit, ja sabrà que ha fet un rival directe com és el Levante B, que obrirà la jornada una hora abans al camp del Llagostera. Per diumenge al matí quedarà un duel de filials amb necessitats entre l'Espanyol B (amb Longhi a la grada) i el Villarreal B. Gran derbi a Inca, on un Constància plagat de baixes rebrà un Atlètic Balears renovat i amb urgències d'escalar posicions. A més, el Sant Andreu i l'Ontinyent haurien de fer valer la seva condició de locals davant Yeclano Deportivo i Mallorca B, dos conjunts que no poden despenjar-se més de la salvació. Més tranquil serà el duel entre el Mestalla i el Nàstic. Ja a la tarda, el líder té un partit assequible a Camp Murta davant d'un Binissalem que va jugar Copa RFEF entre setmana. Tancarà la jornada el Badalona, amb un partit complicadíssim al camp d'un Alcoyano que ja comptarà amb el seu darrer fitxatge Álvaro i amb el partit català de la jornada, el Reus-Prat.\nLa dada que recordàvem a inicis d'aquesta setmana era mínim, per reflexionar-hi. L'Hospi només ha sumat 7 punts de 24 possibles contra els 9 primers classificats a la Lliga #2bg3. Més enllà de la imatge, bona a Xàtiva pel que ens consta, és important aconseguir un cop d'efecte davant d'un rival directe en la lluita pel play-off d'ascens. No va poder caure l'Olímpic, però els duels contra Huracán i Alcoyano es preveuen ideals per guanyar confiançar i deixar a zero dos dels rivals més durs que tindran els riberencs en aquesta segona volta. Demà a Manises, l'Hospi s'haurà de vestir de nou amb el mono de feina clàssic del grup 3: camp petit, equip agressiu i expert en mil batalles, amb qualitat i potencial a pilota aturada i que obligarà l'Hospi a estar atent en cadascun dels segons que duri el partit davant Huracán.\nPer aconseguir-ho, Miguel Álvarez no podrà comptar amb David Corominas ni amb Ángel Sánchez. El primer, amb grip, ja arrossegava molèsties que diumenge ja el van impedir ser a Xàtiva; per la seva banda, el migcampista canari no viatja a València per culpa d'una fascitis plantar. Amb Coro i el 'Muyayo', tampoc seran a Manises Javi Barranco, Moussa, Alan i Pedro Bilbao. Què vol dir això? Que la gran novetat de la llista de convocats és la d'Albert Vega 'Peque', un cop recuperat dels seus problemes de pubàlgia; el jove lateral de Sant Joan Despí no anava convocat des de la 31a jornada del curs passat, al camp del Sant Andreu. L'altra novetat és la de Juan Osado, també recuperat dels seus problemes a l'espatlla després de l'amistós a Vilassar de Mar. Malgrat les novetats, no es preveuen massa canvis en l'onze inicial de l'Hospi, i Miguel Álvarez podria tornar a apostar per alguna de les novetats que va introduir a Xàtiva.\nHuracán serà una bona pedra de toc per l'Hospi. Els manisers són tercers a la Lliga, amb dos punts més que els riberencs i només han perdut un partit dels 20 que han disputat fins ara. De fet, el quadre que prepara Nico Estévez acumula ara set jornades sense perdre (3 victòries i 4 empats) i no perd en Lliga al Vicent Martínez Catalá des de l'11 de març d l'any passat (0-2 contra Lleida Esportiu). Solidesa i seguretat com a locals, malgrat que l'equip valencià ha demostrat problemes a l'hora de crear joc i ocasions en partits on el rival s'ha tancat bé i ha dificultat la seva tasca (cas de l'Espanyol B 0-0 Huracán). Amb tot, estem davant d'un equip perillosíssim a pilota aturada com a local, però que també sap aprofitar les contres ràpides o el joc directe per sorprendre el rival.\nFins a 11 jugadors d'Huracán han marcat en aquest campionat, una llista que encapçala Javi Navarro amb 4 gols. El davanter biscaí, però, segueix lesionat i demà serà baixa. Per contra, qui podria convertir-se en gran novetat és Omar Sampedro, fitxat aquesta setmana de l'Alcoyano i que l'any passat ja va estar a les ordres de Nico Estévez, sent partícep de la gran temporada d'Huracán en l'any de la seva creació. Qui també retornarà a l'onze inicial serà el lateral Víctor Gomis, que no va jugar en el darrer partit contra el Badalona per acumulació d'amonestacions. Amb tot, és de preveure que el tècnic local introdueixi alguna modificació a la parcel·la ofensiva, on el dubte serà veure si Carreño o Fabiani ocupen la punta d'atac.\nSerà tot just la segona vegada que l'Hospitalet visiti el Vicent Martínez Catalá de Manises per enfrontar-se a un club de nova creació com és Huracán. L'any passat (4 de març), l'Hospi que dirigia Jordi Vinyals va perdre per 3-1 en duel tan estrany com polèmic. Amb el tècnic de Cardedeu, sancionat, a la grada, Sergio Cirio tornava de la seva lesió al dit del peu amb un golàs que avançava els riberencs. Huracán, però, va remuntar gràcies a un gol d'Amarilla a pilota aturada i a Omar Sampedro, que va aprofitar el rebuig d'un penal aturat per Moragón per fer el 2-1. En aquesta jugada, Craviotto va ser expulsat i també Arnau Navarro, segon entrenador riberenc, fet que va motivar que Diego Ávila dirigís l'Hospi durant uns minuts. Ja al darrer minut, Sergio Cuesta va tancar el partit amb un bon gol per situar el 3-1 definitiu. Podeu recordar la crònica i el vídeo del partit.\nHuracán Club de Fútbol - Centre d'Esports l'Hospitalet\nDissabte, 17:00 hores | Vicente Martínez Catalá\nCampionat de Lliga de Segona Divisió B - Grup III - 22a jornada\nPossible onze d'Huracán CF: Paco, Víctor Gomis, Alexis, Tomás Ruso, Amarilla, Pablo Vidal, San Julián, Javi Salero, Capdevila, Javi Rubio i Carreño.\nPossible onze del CE l'Hospitalet: Craviotto, Hammouch, Valentín, Moyano, Viale, Manel, Pol, Aday, Cirio, Pedraza i Bacari.\nPublicat per Cristian Garcia a les 22:33\nRafael Miret 11 de gener de 2013 a les 23:06\nMoltes gracies.... Ens perlem demà


Obama, de l'esperança a la nostàlgia (Antoni Bassas)\nObama, de l'esperança a la nostàlgia\nEl president nord-americà fa balanç abans de passar el relleu a Trump en un discurs que tanca un capítol de la història dels Estats Units\nANTONI BASSAS Barcelona 11/01/2017 07:43\n651x366 Obama al discurs d'aquesta matinada a Chicago. / JOSHUA LOTT / AFP Obama al discurs d'aquesta matinada a Chicago. / JOSHUA LOTT / AFP\nQuan preguntaven a Ted Sorensen, l’home que va escriure els discursos del president Kennedy, per què els missatges d’ara no sonaven tan brillants com els de la seva època, solia contestar: "Perquè els polítics d’avui volen comunicar, però han renunciat a inspirar". No ha estat mai el cas de Barack Obama. Tampoc aquesta nit, en el discurs que ha tancat un capítol de la història dels Estats Units.\nSi alguna ambició ha tingut Obama ha estat la d’inspirar. Inspirar una societat que estava a punt d’expirar, que li costava respirar, que perdia l’esperança en aspirar i que aquesta nit, davant la pantalla, ha començat a sospirar.\nPerquè Obama podrà ser mesurat per la mida dels seus incompliments, però no podrà ser discutit pel gruix del seu to. Una presidència és, essencialment, un to. Obama ja era el to quan va parlar a la convenció demòcrata del 2004 i va girar cap a ell els primers focus. Obama va derrotar Hillary el 2008 amb el to consolador après als púlpits del diumenge al matí, passat pels discos d’Al Green i Steve Wonder. I ahir, 2017, Barack Obama va tancar la seva presidència esculpint la primera pedra del seu llegat polític amb la mateixa frase que omplia aquell to de contingut: " Yes, we can". Mira si començaven a sospirar, que així que va començar a parlar, el públic va cridar a cor "quatre anys més!". "No ho puc fer", va replicar Obama amb un somriure.\nSi bé el to d’Obama ha sonat indiscutiblement consistent durant vuit anys ha estat perquè el nucli central del seu missatge també ha estat consistent, i aquest missatge és "nosaltres". El "nosaltres" és la paraula que va infondre vida a la democràcia americana, i aquesta nit Obama ha tancat el seu cicle presidencial amb una llaçada impecable, tot tornant, senzillament, al "nosaltres": "Només hi ha canvi real quan la gent s’implica, i encara ho crec".\nObama encara camina amb el swing de Tigger Woods i per això els dissenyadors dels seus actes de masses fan construir una passarel·la fins al faristol. Però el seu balanç polític no és tan harmònic, més aviat s’assembla als seus cabells grisos. Obama mateix ha resumit el seu llegat: va salvar el país de col·lapse financer, va salvar la indústria de l‘automòbil, fa sis anys seguits que es crea ocupació, ha estès la cobertura sanitària, va matar Bin Laden. I per això ha dit que Amèrica és avui millor que fa vuit anys. Però això ha acabat amb un 'Yes we can, yes we did'.\nPerò ha sonat terrenal i discutible quan ho ha dit, perquè els llocs de treball han tornat, sí, però els sous, no. I perquè, com ell mateix ha reconegut, la democràcia americana té avui dues grans amenaces: la desigualtat econòmica i la discriminació racial. Que, per desgràcia, no és veritat allò que va proclamar 'The New York Times' a la portada de la seva victòria el 2008, quan va suggerir que havia començat l’era post-racial.\nObligats com estem a mantenir la sospita davant el poder, un no pot deixar de preguntar-se com és que Obama ha tingut aquesta rara habilitat (a la FOX en diuen "cinisme") per advertir dels problemes com si no fos la seva responsabilitat solucionar-los, com si més que el president, fos el tutor que vol tenir una conversa adulta amb tu sobre allò que no t’acaba de sortir bé. Durant vuit anys, Obama no ha apel·lat a les vísceres sinó a la consciència. I en consciència sabem que un sol home no pot canviar el cor d’un país. Aquest ha estat el secret de la seva habilitat: Un país només el podem canviar... nosaltres.\nNo ha estat el discurs més emocionant ni més ric d’Obama. En realitat, tot ja estava dit. Li pesava el contrast entre aquella esperança mundial que li va fer guanyar un premi Nobel de la pau mentre dormia i la crua realitat d’un balanç presidencial qualsevol. Esclar que si parlem de crua realitat, la presidència de Trump és a nou dies de distància. A partir del divendres 20 de gener de 2017, l’esperança serà substituïda per l’arrogància. Sentirem el to de la por. I per això aquesta matinada hauríem volgut tornar a ser el 2008, a New Hampshire, allà on Barack Obama va dir per primera vegada "Yes, we can", i que el somni tornés a començar per a nosaltres.\n"Tancar-nos en les nostres bombolles amenaça la democràcia": Els 5 millors moments de l'últim discurs d'Obama\nAdéu a Obama: l'actualitat en 9 tuits


The Old Coach House - Wood Close Ambleside Regne Unit - Ofertes d'hotels amb els MILLORS DESCOMPTES EN LÍNIA Atenció al Client\nThe Old Coach House - Wood CloseGrasmere, Ambleside, Regne Unit - Veure al mapaPuntuació dels comentaris5,6Basada en6comentarisThe Old Coach House - Wood CloseVeure més fotosVeure més fotosVeure totes les 9 fotosMolt bona ubicació 7,5Veure al mapa7,5UbicacióParticularitats que li encantaranjardíaparcament de cotxes\nSobre l'allotjamentDescripcióDissenyat tant per oci com per negoci, The Old Coach House - Wood Close està situat idealment a Grasmere City Center; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A The Old Coach House - Wood Close, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients. L'ambient de The Old Coach House - Wood Close es reflexa en cada habitació. calefacció, aparell de televisió, nevera, plat de dutxa, rentadora són només algunes de les comoditats a la vostra disposició. L'hotel compta amb una llista completa de comoditats, com jardí. Gaudeixi d'incomparable serveis i d'una localització de prestigi a The Old Coach House - Wood Close.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxes Coses a fer, maneres de relaxar-sejardí Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióestris de cuinarentadoracalefacciónevera empolles d'aigua de cortesiaplat de dutxa Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


El Centre Artístic Musical de Bétera acollirà el I Concert de Nadal de 2019 aquest diumenge – BÉTERA – toda la información del Bétera, Valencia\nEl I Concert de Nadal 2019 del Centre Artístic Musical de Bétera (CAMB) es celebrarà aquest pròxim diumenge, 15 de desembre. Aquesta primera cita nadalenca estarà a càrrec de l’Orquestra Juvenil i Banda Juvenil del centre. Aquest concert tindrà lloc a partir de les 18.30 hores, a l’Auditori de la Casa de Cultura.\nL’Orquestra Juvenil estarà dirigida per la seua directora, Mª Montiel Tortajada Fernández, i la Banda Juvenil pel seu director, Alfonso Bautista Piquer.\nAquesta cita és ja tradicional, però sols és una de les activitats programades pel CAMB. Doncs, aquestes van donar el seu tret d’eixida el passat 8 de desembre amb el Concert de Banda Comarcal Juvenil a l’auditori.\nAquest dissabte, 14 de desembre, el Cor participarà al Festival Solidari José María Escrivà a València.\nLa pròxima setmana serà el torn per a les audicions de les distintes agrupacions del centre.\nEnguany, tampoc faltarà la ja tradicional ronda nadalenca del Cor per les residències de la localitat, Aquesta cita serà el dia 24 de desembre. A més a més, l’Orquestra Juvenil visitarà la Residència Eliasol a les 17.30 hores, el 3 de gener.


Estels i Planetes: 15 de setembre: el suïcidi de la sonda Cassini\n15 de setembre: el suïcidi de la sonda Cassini\nEl seu final serà èpic, com correspon a una de les missions amb més èxit de tota la història de la NASA.\nEl proper 15 de setembre, la sonda Cassini entrarà a les capes altes de l'atmosfera de Saturn. Durant la seva caiguda, transmetrà fins al darrer instant, enviant informació inèdita sobre la composició de l'atmosfera. Aguantarà, però, pocs instants, i desapareixerà cremat per la fricció amb els gasos del planeta gegant.\nDesprés de quasi 20 anys de missió, 13 dels quals al voltant de Saturn, Cassini s'ha quedat sense combustible (que s'empra per a realitzar petites correccions a la seva trajectòria). I els científics no volien arriscar que la sonda acabés caient sobre un dels satèl·lits de Saturn, contaminant-los. Satèl·lits que són una de les grans promeses de l'exploració de l'espai, ja que, rics en aigua líquida sota la superfície, alguns d'ells podrien albergar vida.\nAl mes d'abril es va decidir dirigir Cassini cap al suïcidi, en una sèrie de 22 passades entre Saturn i els seus anells, cada cop més a prop. Una trajectòria sense retorn, que els gestors de la missió han anomenat "El gran final".\nCassini va ser llançat a l'espai l'any 1997, amb una planificació de missió que cobria fins l'any 2008. Arribat aquest any havent complert tots els seus objectius principals, i amb excel·lent estat de salut, els científics varen decidir estendre-li la vida 2 anys més, definit nous objectius i experiments. I després va arribar una tercera extensió, l'any 2010, iniciant la fase de missió que acabarà justament el 15 de setembre.\nCassini ha revolucionat el nostre coneixement del planeta dels anells. A través dels ulls, i dels instruments de la sonda, hem vist l'enorme tempesta hexagonal que domina el pol nord del planeta. Ens hem fascinat amb l'enorme complexitat del seu sistema d'anells, increïblement prims. Una veritable obra d'art de la natura.\nHem descobert satèl·lits, amb formes i característiques inesperades. I hem certificat la presència d'aigua líquida en alguns dels móns que orbiten Saturn.\nEns han sorprès guèisers a Encèl·lad, un lloc que ja està a la llista prioritària d'exploració futura. I hem baixat a la superfície de Tità, a través de la sonda filla Huygens, enviada des de Cassini l'any 2004, per observar llacs, boira i precipitacions de gas metà líquid.\nA més de tot això, Cassini ens ha inspirat a tots amb les seves extraordinàries fotografies.\nCal dir que el llegat de la sonda és immens. Són tantes les dades recollides al llarg de la missió que s'espera que, a partir de l'anàlisi de la informació, es puguin seguir fent descobriments durant anys.\nVoleu saber el cost de Cassini? Doncs uns 3.300 milions de dòlars, incloent tot: el seu disseny, el llançament, i la missió pròpiament dita. En diners actuals, tenint en compte l'inflació des del 1997, estaríem parlant d'aproximadament uns 5.000 milions de dòlars ( i exagero, ja que el cost total s'ha repartit fins el moment actual, de forma que no caldria incorporar la inflació a tota la quantitat).\nPenseu que és molt? És l'equivalent a 15 avions de combat F-22. Sí, has llegit bé. Una missió científica, que ha durat 20 anys, i que ha rendit descobriments essencials pel coneixement del nostre Sistema Solar ha costat com 15 màquines de fer la guerra. I l'F-22 no és pas l'avió de combat més car del món. Podríem haver comparat amb el bombarder B-2: amb només 2 d'ells podríem finançar Cassini!\nEls que seguim amb passió l'exploració de l'espai enyorarem Cassini. Però ho farem satisfets. Pensant que aquest enginy ha complert amb escreix, fins al seu darrer segon.\nPublicat per JAC a les 10:08\nEtiquetes: missions, Saturn, Sistema Solar


VIDEO de la conferència, Marta Matarín, 24-1-2018, 19h.”Amos o esclaus del temps”. | lumminiscències\nVIDEO de la conferència, Marta Matarín, 24-1-2018, 19h.”Amos o esclaus del temps”.\nUs informem de la propera conferència que donarà la Marta Matarín el dimecres 24 de gener\na les 19h. amb el títol “Amos o esclaus del temps“.\nTindrà lloc a la seu de Brahma Kumaris (Diputació, 329 pral. Barcelona).\nPer poder seguir aquesta conferència per internet heu de registrar-vos a la pàgina:\nUs animem també a què divulgueu aquesta conferència entre els vostres contactes i amistats.\nSalutacions de pau\nThis entry was posted on gener 22, 2018 by julianeus in CONFERENCIAS ON LINE and tagged amos del temps, brahma kumaris barcelona, conferencias, esclaus del temps, Marta Matarín.


La Fundació Gala-Salvador Dalí compra 'Elements enigmàtics en un paisatge' per 7,8 milions\nÉs l'obra més cara que ha comprat la fundació\n5 min. 30/05/2011 12:16\n260x366 Elements enigmàtics en un paisatge, de Salvador Dalí / FUNDACIÓ GALA-SALVADOR DALÍ Elements enigmàtics en un paisatge, de Salvador Dalí / FUNDACIÓ GALA-SALVADOR DALÍ\nLa Fundació Gala-Salvador Dalí ha presentat avui la darrera adquisició d’obra, un oli sobre fusta de l’any 1934 titulat Elements enigmàtics en un paisatge que ha comprat a un col·leccionista particular que vol romandre en l'anonimat per 7,8 milions d'euros. La pintura es podrà veure a partir de demà a la Sala dels Dibuixos (planta baixa) del Teatre-Museu Dalí de Figueres, en un muntatge realitzat expressament per a aquesta important obra surrealista.\nEn el moment en què Dalí va pintar Elements enigmàtics en un paisatge, estava plenament integrat en el si del grup surrealista i participava en les nombroses activitats en què els seus membres estaven immersos. Aquesta implicació, però, no va estar exempta de controvèrsia. A principis d’aquell any, el grup, amb André Breton al capdavant, va fer un intent no reeixit d’expulsió del pintor. També és l’any en què Dalí, de la mà del galerista Julien Levy, va fer la seva primera exposició individual als Estats Units, concretament a Nova York.\nEls “elements enigmàtics” que apareixen en aquesta obra s’apleguen sota un cel d’una lluminositat especial i intensa. La figura principal és la del pintor Vermeer de Delft, que apareix a la part central de l’obra. Vermeer és un dels pintors de referència de Dalí, que representa una influència important al llarg de tota la seva obra. Ja de ben petit, Dalí està fascinat per una reproducció de La puntaire de Vermeer penjada al despatx del seu pare. Aquesta no és l’única en què el pintor holandès n’és el protagonista. Del mateix any trobem L'espectre de Vermeer de Delft utilitzable com a taula (núm. cat. 363); Masquerader, intoxicated by the limpid atmosphere ("El que participa en un ball de màscares, intoxicat per una atmosfera límpida"], Espectre de Vermeer de Delft (núm. cat. 365); L'espectre de Vermeer de Delft (núm. cat. 367); Espectre de la cadira de Vermeer o Espectre de Vermeer de Delft (núm. cat. 366). En les dues primeres, el pintor apareix d’esquena a l’espectador com una figura fosca, agenollada, el braç de la qual està sostingut per una crossa. En ambdós casos també la figura té una cama exageradament allargada que conforma una taula. En la primera, L’espectre de Vermeer de Delft utilitzable com a taula (núm. cat. 363), sobre la taula hi trobem una ampolla i una petita copa. En la segona, Espectre de Vermeer (núm. cat. 363), la taula-cama no sosté res. En les altres dues obres, Vermeer ha esdevingut espectre. La figura que el representa recorda la de L’espectre del sex-appeal (núm. cat. 338): són figures sostingudes per crosses, gairebé antropomòrfiques, però amb els membres amputats, són un conjunt de carn i ossos que recorden vagament una forma humana. En canvi en la pintura que presentem avui, Vermeer està representat davant el cavallet, de forma activa, pintant.\nEl paisatge que té al davant, tal com ens diu el títol, presenta “elements enigmàtics”. Així, a la part inferior dreta de l’obra, veiem el Dalí nen, vestit de mariner, que sosté un cèrcol i un os i, al seu costat, asseguda d’esquena, trobem la figura d’una dida fent una tasca inconcreta. Ambdós elements són molt recurrents en el Dalí surrealista, i especialment el d’aquest moment.\nElements enigmàtics en un paisatge va ser una obra poc exposada en el moment en què va ser executada. De fet, dels anys 30 només es coneixen dues mostres en què hi apareix: el 1934, Dalí la presenta al premi Carnegie de Pittsburg i rep una menció especial d’honor; més tard, el 1939, forma part de l’exposició Contemporary Art of 79 Countries, organitzada per The International Business Machines Coorporation Collection, que n’era la propietària.\nL’interès de Dalí per Vermeer de Delft és recurrent en el temps. Cap al 1936, pinta Aparició de la ciutat de Delft (núm. cat. 299), obra en què Dalí ens mostra, al fons, una vista de la ciutat natal de Vermeer. Més endavant, el 1955, el pintor demana permís al Museu del Louvre per fer una còpia de La puntaire del mestre de Delft, permís que li és concedit. El resultat d’aquesta experiència, de la qual se’n conserva material documental, és una còpia de l’obra de Vermeer i la versió daliniana en què La puntaire explota en múltiples banyes de rinoceront.\nA Elements enigmàtics en un paisatge hi trobem també els xiprers, l’arquitectura i altra iconografia característica d’aquest període, si bé crida especialment l’atenció la figura embolcallada, que només retrobem a Pati oest de l'Illa dels morts (obsessió reconstructiva a partir de Böcklin) , també de 1934 (núm. cat. 391). La torre, torre dels enigmes, és un element d’interès per a Dalí, des de l’època del Molí de la Torre fins als darrers dies a Figueres. L’entorn i els núvols d’ Elements enigmàtics en un paisatge són constants en l’obra de Dalí d’aquest any, així com els xiprers i les ruïnes que ens evoquen significats diversos i oberts.\nLa Fundació Dalí des de l’any 1991 duu a terme una intensa política d’adquisició d’obra destinada a completar l’univers dalinià que es conserva al Teatre-Museu Dalí. El seu objectiu és mantenir el museu de Figueres com la peça fonamental per entendre l’evolució pictòrica, el pensament i la vida de Salvador Dalí.